
[bookmark: _1onsf1ecnl5y]JS Todo List

[bookmark: _iegv0lahfppa]Intro
I denne opgave skal du udvikle en simpel todo-liste, hvor det er muligt at tilføje og slette listepunkter, samt markere dem som udført. Todo-listens struktur og design skal udføres i HTML og CSS, mens funktionaliteten skal udføres med JavaScript.

Det kræver som minimum nogle grundlæggende færdigheder indenfor HTML, CSS og JavaScript at løse opgaven. 
Det er ingen hindring, hvis du ikke er så god til HTML og CSS. Det primære mål for opgaven er at udvikle en todo-liste med de ønskede features. Det er derfor mindre vigtigt, hvordan løsningen ser ud, men det optimale er selvfølgelig, at du kan få den til at ligne demoen så meget som muligt.

[bookmark: _rdz63vg6glmf]Kravspecifikation
Herunder ser du en liste med de features, som todo-listen skal have.

1. Oprette listepunkter ved indtastning i formularfelt
2. Markere listepunkter som udført
3. Slette individuelle listepunkter
4. Knap til at slette alle listepunkter

[bookmark: _fzoiagtian6p]HTML
Todo-listen skal udformes i HTML og  CSS. HTML-koden skal struktureres, som du ser i eksemplet herunder. 

HTML:
	<div id="todo-list" class="todo-list">
  <div class="top-bar"></div>
  <header class="header">
    <h2 class="todo-list-title">JS Todo List</h2>
    <div class="todo-form">
      <input type="text" id="input-value" placeholder="What to do?">
      <span class="addBtn">Add</span>
    </div>
  </header>
  <main class="content">
    <ul id="list-items">
      <!-- JS list items will be added here -->
    </ul>
  </main>
  <footer class="footer">
    <a href="" id="save-list" class="btn">Save</a>
    <a href="" id="clear-list" class="btn">Clear</a>
  </footer>
</div>



[bookmark: _9dbcxfeu7z0i]CSS
CSS-stylingen skal du selv tilføje. Todo-listen må meget gerne ligne demoen så meget som muligt, men det er ikke et krav. 
Dette er nemlig ikke en udfordring i design, men i JavaScript og handler derfor om at tilføje interaktion.

[bookmark: _l9dkooboyify]JavaScript
For at udvikle de features, som todo-listen skal have, skal du kunne udføre følgende delopgaver med JavaScript.

· Submitte HTML-formular med JS
· Oprette HTML-elementer med JS
· Slette HTML-elementer med JS
· Tilføje og fjerne CSS classes fra HTML-elementer med JS

Hvis du er usikker på, hvordan du udfører de listede punkter, kan du finde svar i det materiale, som du tidligere har fået udleveret.

[bookmark: _f3sh6ytzld3v]Opret todo-liste
Todo-listen skal se ud som vist i den vedlagte demo. Den skal som minimum bestå af en titel, samt et indtastningsfelt og en submit-knap. 
Hver gang brugeren indtaster en tekst og klikker på submit-knappen, så skal der oprettes og indsættes et listepunkt med den indtastede tekst på det sted i koden, hvor du finder kommentaren: JS list items will be added here.

[bookmark: _y6glw6jpm9sq]Tilføj ekstra features
Målet for hovedopgaven er et lave en simpel todo-liste med grundlæggende funktionalitet. Herunder finder du en række ekstra features, der hver især vil udvide todo-listens funktionalitet og gøre den mere brugervenlig.
Hvis du har mere tid, skal du også prøve at tilføje en eller flere af dem.

5. Sætte auto-focus funktion på indtastningsfeltet
6. Tilføje nyt listepunkt ved tryk på Enter-tasten
7. Udskrive meddelelse ved tom liste
8. Gemme todo-listens indhold


[bookmark: _ffckx3cyl6ls]Hjælp 
[bookmark: _hbvq74getgmo]Sæt auto-focus på indtastningsfelt 
Når man som bruger tilføjer punkter til todo-listen, så er det træls, at man skal genplacere cursoren i indtastningsfeltet, hver gang man vil tilføje endnu et punkt.

Dette kan undgås ved at benytte metoden focus(), som bringer et felt i fokus ved automatisk at placere cursoren her.
Metoden scrollIntoView() sikrer samtidig, at det ønskede felt altid er synligt. Hvis det er placeret udenfor den synlige canvas, scroller siden automatisk, så feltet bliver synligt. 

Javascript:
	[field].focus();
[field].scrollIntoView();




[bookmark: _a1s72tky75x2]Tilføj listepunkter ved tryk på enter-knap
Når du har implementeret focus(), vil du hurtigt erfare, at det er træls at skulle klikke på submit-knappen, hver gang du vil tilføje et nyt listepunkt. 
Det ville være langt nemmere og dermed mere brugervenligt, hvis du kunne nøjes med at klikke på Enter-tasten.
I eksemplet herunder ser du et if statement, der tester, om der er klikket på Enter-tasten, som har keycode nummer 13.

Javascript:
	if (e.keyCode === 13) {
  /* True if Enter key is clicked */
}




[bookmark: _wf2h7z62j912]Udskriv meddelelse ved tom liste
Som en ekstra lille finesse skal du oprette en meddelelse, der skal udskrives, hver gang todo-listen er tom for punkter.

Javascript:
	<div class="list-count">Hurrah - your todo list is empty :-)</div>


[bookmark: _6e34etknqemo]
[bookmark: _3pzg0fkc0dnn]Gem punkter med localStorage
Den sidste tilføjelse er ret vital. Indtil nu har du lavet tilføjelser, der højner brugervenligheden og gør det nemmere at oprette listepunkter, men hvis du genindlæser hele siden, så forsvinder punkterne på din todo-liste.

Du har tidligere lært at benytte cookies til at gemme indhold. Desværre er cookies ikke anvendelige til denne opgave. Du skal i stedet benytte browserens indbyggede lager, som kan gemme og hente indhold.   

Til opgaven skal du benytte localStorage API, som indeholder metoderne localStorage.setItem() og localStorage.getItem(), som er beregnet til formålet..

Javascript:
	/* At gemme indhold i Local Storage Kræver to argumenter, som er navn og indhold */
localStorage.setItem('todo-list', todoList.innerHTML); 

/* At læse fra Læcal Storage kræver et argument, som er navn */
localStorage.getItem('todo-list');


[bookmark: _g6uudgjwrcz9]
God fornøjelse :-)

